|  |  |
| --- | --- |
| **ORDIN ADMINISTRATIE PUBLICA 3502/2018** | ***Vigoare*** |
| **Emitent: Ministerul Educatiei si Cercetarii  Domenii: Invatamint** | **M.O. 468/2018** |
| Ordin privind aprobarea Orientarilor metodologice generale pentru elaborarea curriculumului in dezvoltare locala pentru clasele a XI-a si a XII-a ciclul superior al liceului, filiera tehnologica, si pentru clasa a XI-a invatamant profesional. | |

M.Of.Nr.468 din 6 iunie 2018                               [Sursa Act:Monitorul Oficial](http://www.program-legislativ.ro/fisiere_lex/index.php?file=M.Of.Nr.468.pdf&p=lex)

[Calendar fiscal 2018](doc:1180000137/38)

**ORDIN Nr. 3.502  
privind aprobarea Orientarilor metodologice generale pentru**

**elaborarea curriculumului in dezvoltare locala pentru clasele**

**a XI-a si a XII-a ciclul superior al liceului, filiera**

**tehnologica, si pentru clasa a XI-a învatamant profesional**

   În temeiul prevederilor:  
   – art. 64, art. 65 alin. (3), (5) si (51) din Legea educatiei nationale [nr. 1/2011](Doc:1110000102/1), cu modificarile si completarile ulterioare;  
   – Ordinului ministrului educatiei nationale [nr. 3.152/2014](Doc:1140315275/5) privind aprobarea planurilor-cadru de învatamânt pentru învatamântul profesional de stat cu durata de 3 ani, clasele a IX-a, a X-a si a XI-a;  
   – Ordinului ministrului educatiei, cercetarii si inovarii [nr. 3.412/2009](Doc:1090341275/5) privind aprobarea planurilor-cadru de învatamânt pentru clasa a X-a, scoala de arte si meserii, pentru clasa a X-a, ciclul inferior al liceului, filiera tehnologica, ruta directa de calificare, pentru clasa a XI-a, anul de completare, precum si pentru clasele a XI-a-a XII-a si a XII-a/a XIII-a, ciclul superior al liceului, filiera tehnologica, cursuri de zi si seral,

   în conformitate cu Hotarârea Guvernului [nr. 26/2017](Doc:1170002603/2) privind organizarea si functionarea Ministerului Educatiei Nationale, cu modificarile ulterioare,

**ministrul educatiei nationale** emite prezentul ordin.

**Art. 1.** - Se aproba Orientarile metodologice generale pentru elaborarea curriculumului în dezvoltare locala pentru clasele a XI-a si a XII-a ciclul superior al liceului, filiera tehnologica, si pentru clasa a XI-a învatamânt profesional, prevazute în anexa care face parte integranta din prezentul ordin.  
   **Art. 2. -** Curriculumul în dezvoltare locala elaborat conform orientarilor metodologice generale aprobate prin prezentul ordin se va aplica de catre unitatea de învatamânt începând cu anul scolar 2018-2019 la clasele a XI-a ciclul superior al liceului, filiera tehnologica, si a XI-a învatamânt profesional.  
   **Art. 3.** - Curriculumul în dezvoltare locala elaborat conform orientarilor metodologice generale aprobate prin prezentul ordin se va aplica de catre unitatea de învatamânt începând cu anul scolar 2019-2020 la clasa a XII-a ciclul superior al liceului, filiera tehnologica.  
 **Art. 4.** - Prevederile Ordinului ministrului educatiei, cercetarii si tineretului nr. 4.338/2008**\*)** referitor la aprobarea reperelor metodologice privind elaborarea curriculumului în dezvoltare locala în învatamântul profesional si tehnic ramân valabile pâna la finalizarea studiilor pentru elevii care în anul scolar 2018-2019 se afla în:  
 \_\_\_\_\_\_\_\_\_\_\_

**\*) Ordinul ministrului educatiei, cercetarii si tineretului nr. 4.338/2008 nu a fost publicat în Monitorul Oficial al României, Partea I.**

   a) clasa a XII-a ciclul superior al liceului, filiera tehnologica, cursuri de zi si seral;  
   b) clasa a XIII-a ciclul superior al liceului, filiera tehnologica, cursuri seral.  
   **Art. 5**. - Directia generala învatamânt secundar superior si educatie permanenta, Directia minoritati, Centrul National de Dezvoltare a Învatamântului Profesional si Tehnic, inspectoratele scolare si unitatile de învatamânt profesional si tehnic duc la îndeplinire prevederile prezentului ordin.  
   **Art. 6**. - Prezentul ordin se publica în Monitorul Oficial al României, Partea I.

Ministrul educatiei nationale,  
**Valentin Popa**

   Bucuresti, 29 martie 2018.  
   Nr. 3.502.

**ANEXA**

**ORIENTARI METODOLOGICE GENERALE  
pentru elaborarea curriculumului in dezvoltare locala pentru**

**clasele a XI-a si a XII-a ciclul superior al liceului,**

**filiera tehnologica, si pentru clasa a XI-a**

**invatamant profesional**

   În învatamântul profesional si tehnic proiectarea curriculumului se subsumeaza principiilor de proiectare ale curriculumului national, dar este determinata de cele doua scopuri fundamentale specifice dezvoltarii de curriculum în învatamântul profesional si tehnic:  
   1. dobândirea, de catre absolventi, a rezultatelor învatarii necesare pentru adaptarea în prezent si mai ales în viitor la cerintele unei piete a muncii aflate într-o continua si rapida schimbare;  
   2. dobândirea, de catre absolventi, a acelor rezultate ale învatarii transferabile (domenii de competente-cheie) necesare pentru integrarea sociala, cât si pentru integrarea rapida si cu succes pe piata muncii.  
   Curriculumul în dezvoltare locala (CDL) constituie oferta curriculara specifica fiecarei unitati de învatamânt si este realizat în parteneriat cu operatorii economici/institutii publice partenere ale unitatii de învatamânt. Prin aceasta oferta curriculara se asigura cadrul necesar adaptarii pregatirii profesionale a elevilor la cerintele pietei muncii locale si/sau regionale.  
   Proiectarea si evaluarea curriculumului în dezvoltare locala asigura conditii pentru implicarea partenerilor sociali (operatori economici, asociatii/organizatii locale ale angajatorilor si/sau ale  
angajatilor etc.) în procesul de identificare a competentelor specifice pietei fortei de munca locale si/sau regionale, pentru a le transpune în rezultate ale învatarii, si a situatiilor de învatare oferite elevilor.  
   Aceasta componenta a CDL raspunde nevoii de acordare a unei mai mari flexibilitati unitatilor de învatamânt profesional si tehnic cu privire la planificarea si proiectarea ofertei de pregatire profesionala a elevilor în parteneriat cu operatorii economici/institutii publice partenere.  
   Obiectivele introducerii CDL sunt:  
   1. crearea de oportunitati pentru aprofundarea/extinderea rezultatelor învatarii prevazute în standardul de pregatire profesionala (SPP) în scopul adaptarii la tehnologiile specifice din unitatile în care elevii desfasoara pregatirea practica si/sau rezultate ale învatarii care sunt solicitate de piata muncii locala si/sau regionala si care nu sunt oferite prin componenta nationala a curriculumului;  
   2. crearea situatiilor de învatare necesare pentru dobândirea rezultatelor învatarii corespunzatoare domeniilor de competente-cheie, adaptate cerintelor locale, în contexte legate de formarea profesionala.  
   **Avantaje/Beneficii ale curriculumului în dezvoltare locala**  
   Curriculumul în dezvoltare locala ofera urmatoarele avantaje/beneficii:  
   a) contribuie la cresterea flexibilitatii, adaptabilitatii si în perspectiva a angajabilitatii absolventilor învatamântului profesional si tehnic si astfel:

   – faciliteaza tranzitia elevilor de la scoala la viata activa prin adaptarea pregatirii profesionale a elevilor la nevoile pietei muncii la nivel local;  
   – contribuie la cresterea ratei de insertie socioprofesionala;  
   b) extinde oportunitatile ocupationale ale elevilor;  
   c) permite aprofundarea competentelor-cheie, alaturi de unitatile de rezultate ale învatarii tehnice generale si specializate, în contexte reale de munca;  
   d) contribuie la cresterea flexibilitatii ofertei educationale a unitatilor de învatamânt;  
   e) ofera oportunitati de dezvoltare durabila la nivelul comunitatii locale prin contributia activa a partenerilor sociali la dezvoltarea resursei umane la nivel local;  
   f) contribuie la o mai mare receptivitate a scolilor cu privire la nevoile comunitatii locale;  
   g) ofera conditii pentru furnizarea de formare profesionala la nivel local, valorificând standardele formulate la nivel national;  
   h) creeaza oportunitati pentru dezvoltarea relatiilor dintre scoala si piata muncii locala.

**Precizari privind aplicarea CDL**  
   Curriculumul în dezvoltare locala este parte a planurilor de învatamânt si a programelor scolare atât ale ciclului superior al liceului - filiera tehnologica, cât si ale învatamântului profesional, conform reglementarilor în vigoare.  
   Programele scolare, componente ale curriculumului în dezvoltare locala, respecta programele scolare incluse în curriculumul national. Rezultatele învatarii propuse trebuie sa fie în concordanta cu specificul profilului de formare, respectiv al calificarilor profesionale care pot fi dobândite la finalizarea studiilor, conform ofertei unitatii de învatamânt, cu nivelul anului de studii si corelate cu curriculumul diferentiat.  
   **Elaborarea curriculumului în dezvoltare locala**  
   În vederea elaborarii CDL vor fi parcurse urmatoarele etape:  
   1. Identificarea nevoilor locale de calificari profesionale necesare a fi luate în considerare în proiectarea curriculumului în dezvoltare locala, prin:  
   – investigatii realizate cu sprijinul partenerilor sociali, operatorilor economici, membrilor comitetului local de dezvoltare a parteneriatului social în formarea profesionala, ONG-uri etc.;  
   – analiza documentelor de planificare educationala pe termen scurt si mediu (PLAI, PAS, agenda Locala 21, alte planuri de dezvoltare socioeconomica locale si zonale);  
   – rezultatele studiilor de piata muncii.

   2. Stabilirea grupului de lucru în vederea elaborarii curriculumului în dezvoltare locala. Grupul de lucru trebuie sa aiba o structura bipartita, fiind format din:  
   a) reprezentanti ai unitatilor de învatamânt;  
   b) reprezentanti ai mediului economic de la nivel local (operatori economici/institutii publice partenere ale unitatii de învatamânt, organizatii nonprofit etc.).

   3. Proiectarea curriculumului în dezvoltare locala  
   Curriculumul în dezvoltare locala se proiecteaza pentru fiecare an de studiu în parte, pentru a raspunde schimbarilor care intervin pe piata fortei de munca la nivel local si/sau regional.  
   Pregatirea elevilor prin CDL se poate desfasura astfel:  
   – prin ore de cultura de specialitate (la clasele a XI-a si a XII-a ciclul superior al liceului);  
   – prin ore de laborator tehnologic si/sau ore de instruire practica, stabilite de comun acord între unitatea de învatamânt si operatorul economic/institutia publica partener de practica, în functie de necesitatile si posibilitatile de organizare a stagiilor de pregatire practica (la clasa a XI-a învatamânt profesional).

   Formatul curriculumului în dezvoltare locala este prezentat în anexa nr. 1 la prezentele orientari metodologice.  
   Procesul de proiectare a curriculumului în dezvoltare locala presupune parcurgerea urmatoarelor etape:  
   – analiza nevoilor de formare identificate la nivelul operatorilor economici locali;  
   – identificarea rezultatelor învatarii care raspund acestor nevoi de formare. Rezultatele învatarii pot fi:  
   • existente în standardul de pregatire profesionala, dar sa necesite aprofundare/extindere;  
   • suplimentare celor din standardul de pregatire profesionala, dar legate de calificarea si contextul pregatirii teoretice/practice a elevilor;  
   – elaborarea continuturilor si situatiilor de învatare necesare dezvoltarii rezultatelor învatarii identificate;  
   – stabilirea listei minime de resurse materiale;  
   – precizarea sugestiilor metodologice;  
   – precizarea sugestiilor privind evaluarea;  
   – precizarea bibliografiei;  
   – redactarea modulului de curriculum prin încadrarea în norma orara alocata în planul de învatamânt si în conformitate cu calificarea profesionala pentru care unitatea de învatamânt este acreditata.

   4. Avizarea si aprobarea curriculumului în dezvoltare locala  
   Procesul de avizare cuprinde urmatoarele etape:  
   – avizarea de catre comisia metodica a ariei curriculare Tehnologii din unitatea de învatamânt;  
   – avizarea de catre consiliul de administratie al scolii;  
   – avizarea de catre operatorul economic/institutia publica partenera;  
   – avizarea de catre comitetul local de dezvoltare a parteneriatului social (structura consultativa ce functioneaza în cadrul consiliilor consultative ale inspectoratelor scolare, cu atributii în domeniul învatamântului profesional si tehnic);  
   – aprobarea de catre consiliul de administratie al inspectoratului scolar judetean/al municipiului Bucuresti.

   Avizarea si aprobarea curriculumului în dezvoltare locala se realizeaza conform Fisei de evaluare a curriculumului în dezvoltare locala, prezentata în anexa nr. 2 la prezentele orientari metodologice.  
   Avizarea si aprobarea curriculumului în dezvoltare locala se realizeaza anual, existând posibilitatea prelungirii valabilitatii în cazul în care nu intervin modificari cu privire la rezultatele învatarii si/sau situatiile de învatare solicitate de partenerii sociali.  
   Anexele nr. 1 si 2 fac parte integranta din prezentele orientari metodologice.

**ANEXA Nr. 1  
la orientarile metodologice**

**Formatul curriculumului in dezvoltare locala**

   Date de identificare a CDL:  
   1. Institutia de învatamânt  
   2. Denumirea operatorului economic/institutiei publice partenere  
   3. Titlul CDL  
   4. Tipul CDL (aprofundare/extindere/rezultate ale învatarii suplimentare care raspund nevoilor operatorului economic/institutiei publice partenere)  
   5. Profilul/Domeniul de pregatire profesionala  
   6. Calificarea profesionala  
   7. Clasa  
   8. Numar ore  
   9. Autorii  
   □ Unitatea de învatamânt: ........................................................  
   □ Operatorul economic: ........................................................  
   1. Nota de prezentare  
   □ denumirea calificarii  
   □ nivelul de pregatire (învatamânt liceal/învatamânt profesional)  
   □ numarul de ore alocat modulului  
   □ scopul modulului CDL  
   □ rolul CDL în pregatirea de specialitate a elevului si argumentarea parcurgerii sale în anul de studiu, în unitatea de învatamânt respectiva, în zona/localitatea respectiva  
   □ situatiile de învatare care raspund nevoilor de formare identificate împreuna cu operatorul economic/institutia publica partenera a unitatii de învatamânt  
   □ scurta descriere a nevoilor de formare carora le raspunde CDL si a rezultatelor învatarii suplimentare si/sau aprofundate/extinse propuse a fi dobândite, precum si lista unitatii/unitatilor de rezultate ale învatarii din SPP1 vizate careia/carora le sunt integrate rezultate ale învatarii propuse spre aprofundare/extindere  
   2. Tabel de corelare dintre rezultatele învatarii si continuturile învatarii

|  |  |  |  |  |
| --- | --- | --- | --- | --- |
| Rezultate ale învatarii suplimentare/Rezultate ale învatarii propuse spre aprofundare/extindere2 | | | Continuturile învatarii3 | Situatii de învatare |
| Cunostinte | Abilitati | Atitudini |
|  |  |  |  |  |
|  |  |  |  |  |

 \_\_\_\_\_\_\_\_\_

1 Se va/vor preciza, daca este cazul, acea/acele unitate/unitati de rezultate ale învatarii din SPP care va/vor avea rezultate ale învatarii propuse spre aprofundare/extindere în cadrul CDL.  
   2 Se vor preciza, dupa caz, rezultate ale învatarii suplimentare exprimate în termeni de cunostinte, abilitati si atitudini sau codurile corespunzatoare rezultatelor învatarii propuse spre aprofundare/extindere, conform SPP.  
   3 Continuturile învatarii - se vor preciza acele continuturi ale învatarii agreate împreuna cu operatorul economic, corelate cu cunostintele, abilitatile si atitudinile mentionate.

   3. Lista minima de resurse materiale (echipamente, unelte si instrumente, machete, materii prime si materiale, documentatii tehnice, economice, juridice etc.) necesare dobândirii rezultatelor învatarii (existente în scoala sau la operatorul economic)  
   4. Sugestii metodologice  
   Se vor prezenta:  
   – informatii cu rolul de a orienta cadrul didactic/tutorele asupra modalitatilor de dezvoltare a rezultatelor învatarii exprimate în termeni de cunostinte, abilitati si atitudini prin intermediul continuturilor prevazute;  
   – exemple de activitati de învatare cu accent pe activitati practice;  
   – exemple de metode didactice recomandate, centrate pe elev si pe activitatea acestuia, însotite de detalieri privind folosirea unora dintre acestea în procesul didactic de predare/învatare.

   5. Sugestii privind evaluarea  
   Sugestiile privind evaluarea vor fi definite prin raportare la specificul rezultatelor învatarii urmarite si al continuturilor învatarii prevazute; vor fi formulate tipuri/metode de evaluare si exemple de instrumente/itemi de evaluare, cu detalieri pentru acele rezultate ale învatarii prezentate la sugestiile metodologice.  
   6. Bibliografie

**ANEXA Nr. 2  
la orientarile metodologice**

**Fisa de evaluare a curriculumului**

**in dezvoltare locala**

|  |  |
| --- | --- |
| Aprobat | Avizat, |
| Consiliul de administratie al ISJ/ISMB sedinta din data de: ............................................................. | CLDPS |
| Institutia de învatamânt .......................................................... Denumirea operatorului economic/institutiei publice partener(e) ....................................... | |
| Titlul CDL ............................................................................... Tipul de CDL .......................................................................... Profilul/Domeniul de pregatire ............................................... Calificarea profesionala ......................................................... Clasa .................. | |
| Autorii: □ Unitatea de învatamânt: ........................................................ □ Operatorul economic/institutia publica partenera: ........................................................ | |

**Criterii si indicatori de evaluare**

|  |  |  |  |
| --- | --- | --- | --- |
| CRITERII/INDICATORI | DA | NU | DA, cu recomandare |
| I. Respectarea structurii standard a programei prin includerea urmatoarelor sectiuni: | | | |
| Nota de prezentare |  |  |  |
| Lista unitatilor de rezultate ale învatarii din SPP1 vizate |  |  |  |
| Rezultatele învatarii exprimate în termeni de cunostinte, abilitati si atitudini |  |  |  |
| Continuturile învatarii (asociate rezultatelor învatarii prevazute) |  |  |  |
| Situatiile de învatare |  |  |  |
| Lista minima de resurse materiale |  |  |  |
| Sugestiile metodologice (inclusiv exemple de activitati de învatare si de metode didactice folosite în procesul de predare/învatare) |  |  |  |
| Sugestii privind evaluarea (metode de evaluare si de instrumente/itemi de evaluare) |  |  |  |
| Bibliografie |  |  |  |
| II: Elemente de calitate |  |  |  |
| Concordanta cu nevoile de formare identificate la nivel local |  |  |  |
| Continutul notei de prezentare |  |  |  |
| □ oportunitatea parcurgerii CDL |  |  |  |
| □ concordanta cu resursele disponibile la nivelul unitatii de învatamânt si ale operatorului economic/institutiei publice partenere |  |  |  |
| Corelarea rezultatelor învatarii cu continuturile |  |  |  |
| Corelarea rezultatelor învatarii cu situatiile de învatare |  |  |  |
| Adecvarea exemplelor de metode de predare/învatare cu demersul didactic propus |  |  |  |
| Adecvarea modalitatilor de evaluare la demersul didactic propus |  |  |  |

   NOTA:  
   Pentru a fi supus avizarii si aprobarii proiectul de programa trebuie sa întruneasca criteriul I pentru toti indicatorii si criteriul II pentru minimum 5 indicatori.  
   Avizul comisiei metodice a ariei curriculare Tehnologii: ....................................................  
   Avizul consiliului de administratie al scolii: ..............................................................  
   Avizul operatorului economic/institutiei publice partenere: .................................................  
   1 Se va/vor preciza, daca este cazul, acea/acele unitate/unitati de rezultate ale învatarii din SPP care va/vor avea rezultate ale învatarii propuse spre aprofundare/extindere în cadrul CDL.